Smolenskin sotilaslentokenttä

Smolenskin sotilaslentokenttä eli Smolenskin pohjoinen lentokenttä (IATA: -, ICAO: XUBS) on Venäjän Smolenskin kaupungin keskustan pohjoispuolella sijaitseva sotilaslentoasema. 2 500 metrin betonisella itä-länsisuuntaisella kiitotiellä varustettu lentokenttä on Venäjän ilmavoimien ylläpitämä. Sotilaslentokentän puutteellinen varustus nousi esiin Puolan presidentin ja hänen seurueensa kuolemaan johtaneen Smolenskin lento-onnettomuuden 2010 johdosta. Sotilaslentokentän navigointilaitteistoa kuvattiin lehtitiedoissa puutteelliseksi huonon sään siviililentojen turvaamiseen. Lennonjohtaja olikin kehottanut lentäjää laskeutumaan esimerkiksi Minskiin. Noin 4 kilometriä Smolenskin keskustan eteläpuolella on toinen, lyhyemmällä 1 600 metrin betonikiitoradalla varustettu, lähinnä pienemmille koneille tarkoitettu Smolenskin siviililentokenttä (IATA: LNX), (koordinaatit 54°44′41″N, 32°03′52″E). Katso myös Smolenskin lento-onnettomuus 2010 Lähteet Aiheesta muualla Yhteenveto Neuvostoliiton alueen lentokentistä (Arkistoitu – Internet Archive) (englanniksi), osaksi (venäjäksi) Smolenskiin kohdistettu näkymä Venäjän lentokentistä GoogleMaps-pohjalla (Arkistoitu – Internet Archive) (englanniksi) Lento-onnettomuudesta Smolenskin pohjoisen (sotilas)lentokentän lähellä 10.4.2010 (venäjäksi) (vesti.ru)